open-index/open-wikipedia-markdown huggingface dataset:
Վլադիմիր Չեռնոսվիտով

**Վլադիմիր Միխայլովիչ Չեռնոսվիտով** (, ), խորհրդային գրող, կինոդրամատուրգ։ ԽՍՀՄ գրողների միության անդամ (1962):

## Կենսագրություն
Վլադիմիր Միխայլովիչը ծնվել է 1917 թվականի փետրվարի 27-ին, Պետրոգրադ քաղաքում։ Պատանեկության տարիներին Վլադիմիր Չեrնոսվիտովը ամառային արձակուրդներին երկրաբանահանքախուզական խմբերի հետ մեկնել է Ուրալ, Կենտրոնական Ասիա, Դոն ... 1936-1938 թվականներին՝ դպրոցն ավարտելուց հետո աշխատել է Կոլիմայում և Չուկոտկայում որպես ավագ կոլեկտոր և երկրաբանական տեխնիկ։ 1938 թվականին ընդունվել է ռազմական դպրոց, որտեղից, 1939 թվականի աշնանը, որպես համախմբված կադետական գումարտակի մի մաս, կամավոր մասնակցել է պատերազմին առաջնագծում, որտեղ առաջին անգամ ծանր վիրավորվել է։

Հայրենական մեծ պատերազմի ժամանակ Վլադիմիր Միխայլովիչ Չեռնոսվիտովը մասնակցել է Մոսկվայի, Ստալինգրադի և Կուրսկի մարտերին։ Ղեկավարել է հետախուզական, դահուկավոր զորամասերը և դեսանտային ստորաբաժանումները։ Սկսել է որպես լեյտենանտ և ավարտել որպես մայոր։ Ունի մարտական մրցանակներ։

1948 թվականին Վլադիմիր Միխայլովիչը հեռացվել է բանակից որպես Հայրենական մեծ պատերազմի հաշմանդամ։ Զբաղվել է լրագրությամբ, գրել թատերական ակնարկներ, գրական գործեր, ակնարկներ։ Պարգևատրվել է ԽԲ քաղկառավարման, ԽՍՀՄ ՆԳՆ, ԽՍՀՄ ներքին գործերի նախարարության, Բալթիկ նավատորմի հրամանատարի և մի շարք այլ մեդալներով և շքանշաններով։

Կյանքի վերջին տարիներին Վլադիմիր Միխայլովիչն ապրել և աշխատել է Դոնի Ռոստով քաղաքում։

Մահացել է 1991 թվականին։

## Ստեղծագործություններ
* Мелкое дело: Рассказы. — М.: Воениздат, 1953. — 151 с. — (Б-ка воен. приключений).
* Мелкое дело: Рассказы. — М.: Воениздат, 1955. — 168 с. — (Б-ка воен. приключений).
* Мелкое дело: Рассказы. — М.: Воениздат, 1958. — 168 с. — (Б-ка воен. приключений).
* Мелкое дело: Рассказы. — М.: Воениздат, 1959. — 168 с. — (Б-ка воен. приключений).
* Голубая стрела: Повесть. — М.: Воениздат, 1956. — 112 с., ил. — (Б-ка воен. приключений).
* Щит Родины: Рассказы. — Львов: Кн.-журн. изд-во, 1957. — 358 с.
* Тайник старого замка: Повесть. — Калининград: Кн. изд-во, 1970. — 175 с., ил.

### Հրապարակումներ կոլեկտիվ ժողովածուներում
* На незримом рубеже: Повесть. — В кн.: Граница не знает покоя. — Львов, 1959. — С. 45—72.
* На незримом рубеже: Повесть. — В кн.: Граница не знает покоя. — М., 1961. — С. 211—334.
* Следы теряются в море. — В кн.: На тропах пограничных: Очерки и рассказы. — Львов, 1963. — С. 90—115.
* Сюрприз неизвестного: Рассказ. — В кн.: Дивизион, которого не было. — Калининград, 1972. — С. 118—152.

## Արտաքին հղումներ
* Черносвитов Владимир Михайлович
* «Мелкое» дело

## Աղբյուրներ
* Писатели Дона: Библиографический указатель. — Изд. 2-е, испр. и доп. — Ростов н/Д: Кн. изд-во, 1986. — 416 с.
* Дон литературный. Писатели России. Шолоховский край. XIX—XXI вв.:справ. изд., Сост. Губанов Г. — Ростов н/Д, 2006. — 512 с. ISBN 5-481-00623-5

Կատեգորիա:Դոնի Ռոստովի գրողներ
Կատեգորիա:ԽՍՀՄ գրողների միության անդամներ
Կատեգորիա:Խորհրդային գրողներ
Կատեգորիա:Խորհրդային սցենարիստներ
Կատեգորիա:ԽՍՀՄ կինեմատոգրաֆիստների միության անդամներ
Կատեգորիա:Ստալինգրադի ճակատամարտի մասնակիցներ
Հանթեր Շաֆեր

**Հանթեր Շաֆեր** (, ), ամերիկացի նորաձևության մոդել, դերասանուհի, արվեստագետ ու ԼԳԲՏ ակտիվիստ։ 2019 թվականին նա սկսեց իր դերասանական կարիերան, կատարելով Ջուլսի դերը HBO-ի «Էյֆորիա» հեռուստասերիալում։

## Վաղ տարիներ
Շաֆերը ծնվել է Հյուսիսային Կարոլինայի Ռոլի քաղաքում Քեթի ու Մակ Շաֆերների ընտանիքում։ Մակ Շաֆերն, ով պաստոր էր Հադսոն Մեմորիալ երիցական եկեղեցում։ Նա ունի երկու կրտսեր քույր ու մեկ կրտսեր եղբայր։

Ավագ դպրոցում սովորելու տարիներին, նա բողոքում էր Հյուսիսային Կարոլինայի հանրային օբյեկտների գաղտնիության և անվտանգության մասին օրենքի դեմ, որը նաև հայտնի է որպես «լոգարանի օրինագիծը» կամ *HB2*:

Հարցազրույցներից մեկի ժամանակ նա ասել է, որ համացանցն օգնեց նրան հասկանալ իր գենդերային ինքնությունը։ Ի շնորհիվ յություբի ու լրատվամիջոցների նա կարողացել է տեղեկություններ ստանալ մարդկանց փոխակերպումների մասին։ 2017 թվականին նա ավարտեց Հյուսիսային Կարոլինայի Համալսարանի արվեստների դպրոցի տեսողական արվեստների միջին դպրոցների ծրագիրը։

Շաֆերը տրանսգենդեր կին է, որն ասում է. «Ինձ դուր են գալիս մարդիկ, որոնք հասկանում են, որ ես ցիսգենդեր չեմ, ես այն չեմ, ով ինձ զգում եմ։ Ես հպարտ եմ, որ տրանս եմ»։

## Կարիերա
Շաֆերը մոդել է աշխատել Դիորի, Միու Միուի, Ռիք Օուենսի, Հելմուտ Լանգի, Թոմի Հիլֆիգերի, *Coach-ի*, Մեյսոն Մարջելայի, Վերա Վոնգի, Մարկ Ջեյկոբսի, Վերսուսի, Էմիլիո Պուչիի, Էնն Դեմելմեյստերի, Էրդեմի և այլ նորաձևության տների համար։

*Teen Vogue-ն* ընդգրկեց Շաֆերին իր «21 մինչև 21» ամսագրի մեջ ու հարցազրույց տրամադրեց նրան Միացյալ Նահանգների Սենատոր Հիլարի Քլինթոնի հետ։

2019 թվականին Շաֆերը ստացել է դեր «Էյֆորիա» հեռուստասերիալում։

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի արվեստագետներ
Կատեգորիա:Ամերիկացի կին արվեստագետներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հասարակական գործիչներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:ԼԳԲՏ իրավունքների ակտիվիստներ
Կատեգորիա:Մոդելներ այբբենական կարգով
Էդիկ Բաղդասարյան

**Էդիկ Սարոյի Բաղդասարյան** (), հայ լրագրող, որն առավել հայտնի է իր հետաքննական նյութերով, որոնք ուղղված են եղել տարբեր տարիներին Հայաստանի կառավարության կողմից թույլատրված կոռուպցիոն դեպքերի բացահայտմանը։ Ղեկավարում է «Հետաքննող լրագրողներ» ՀԿ-ն։ «Հետք» առցանց պարբերականի գլխավոր խմբագիրն է։

## Կենսագրություն
Էդիկ Բաղդասարյանը ծնվել է 1962 թվականի դեկտեմբերի 7-ին ԼՂԻՄ Շուշի քաղաքում։ 1981-1984 թվականներին սովորել է Երևանի պետական համալսարանի բանասիրական ֆակուլտետում, իսկ 1984-1987 թվականներին՝ Մոսկվայի պետական համալսարանի ժուռնալիստիկայի ֆակուլտետում։ 1987-1993 թվականներին եղել է Հայաստանի պետական հեռուստատեսության կրտսեր խմբագիր, այնուհետև՝ խմբագիր, գրական ծրագրերի խմբագիր, նամակների բաժնի խմբագիր, «Օր 7-րդ» ծրագրի գլխավոր խմբագիր։ 1993-1995 թվականներին ծառայել է Հայաստանի զինված ուժերում։ 1995 թվականին եղել է Հայաստանի պաշտպանության նախարարության վավերագրական ֆիլմերի ստուդիայի տնօրեն։ 1995-1999 թվականներին աշխատել է որպես անկախ լրագրող։ 1999 թվականից մինչ օրս գլխավորում է «Հետաքննող լրագրողներ» ՀԿ-ն։ Ներկայումս «Hetq.am» առցանց պարբերականի գլխավոր խմբագիրն է։ Ղեկավարում է նաև «Վերսուս» ստուդիան։ 2000 թվականից մինչ օրս նախագահում է «Հայաստանում հետաքննող լրագրողների ասոցիացիան»։

## Հարձակում
2008 թվականի նոյեմբերի 17-ին Էդիկ Բաղդասարյանը հարձակման է ենթարկվել։ Հարձակումը տեղի է ունեցել ժամը 20։00-ի սահմաններում, երբ լրագրողը դուրս է եկել Բուզանդի 1/3 հասցեում գտնվող «Հետք» առցանց պարբերականի գրասենյակից և մոտեցել իր ավտոմեքենային։ Ըստ լրագրողի՝

Հարվածից հետո լրագրողն ուշագնաց է եղել, հետո ուշքի եկել։ Ըստ նրա՝ հարձակվողները փախուստի են դիմել, երբ մոտակա շինության պարեկապահակային ծառայության աշխատակիցը օդ է կրակել։

Դեպքի առթիվ ոստիկանության Կենտրոն քննչական բաժնում հարուցվել է քրեական գործ՝ դիտավորությամբ, մի քանի հոգու կողմից անձին միջին ծանրության վնասվածք հասցնելու հոդվածով։

Դեպքից մի քանի օր անց լուրեր են տարածվել, թե ծեծի կազմակերպիչը եղել է ՀՀԿ-ական նախկին պատգամավոր, բնապահպանության նախկին նախարար Վարդան Այվազյանը։ Հետագայում Վարդան Այվազյանը հերքել է այդ լուրը՝ նշելով, որ դեպքի օրը բացակայել է երկրից։

## Մրցանակներ և պարգևներ
1998 թվականին ստացել է Երևանի մամուլի ակումբի մրցանակը՝ «Ֆիլմ-հետաքննությունների համար» անվանակարգում։ 2000 թվականին Շողակաթ հեռուստաընկերության կողմից արժանացել է մրցանակի՝ «Լավագույն սցենար» անվանակարգում։ 2011 թվականին ստացել է «Մամուլի ազատության ժամանակը» մրցանակ՝ հետաքննական լրագրության զարգացման, անկախ դիրքորոշման և մասնագիտական խիզախության համար։

## Անձնական կյանք
Ամուսնացած է, ունի երկու որդի։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Հայ իրավապաշտպաններ
Կատեգորիա:Հայ լրագրողներ
Կատեգորիա:Մոսկվայի պետական համալսարանի շրջանավարտներ
Բարբի Ֆերեյրա

**Բարբարա Ֆերեյրա** (), ամերիկացի մոդել ու դերասանուհի, որը հայտնի է դարձել HBO-ի «Էյֆորիա» հեռուստասերիալում Քեթ Հերնանդեզի դերը կատարելուց հետո։

## Վաղ տարիներ
Ֆերեյրան ծնվել է Նյու Յորքի Քուինս թաղամասում։ Հետագայում տեղափոխվել է Նյու Ջերսիի Մէյվուդ քաղաքը։ Նա հաճախում էր Հակենսաքի ավագ դպրոցը։ Բարբարան ունի բրազիլիական արմատներ։ Նրան դաստիարակել են նրա մայրը, մորաքույրն ու տատիկը։ Բարբարայի մայրն աշխատում է որպես շեֆ խոհարար։

## Կարիերա
### Մոդելային կարիերա
Ֆերեյրան սկսել է իր կարիերան դեռ դեռահաս տարիքում, ուղարկելով իր նկարները *American Apparel-ի* բաց կաստինգին։ Դրանից հետո նա մոդել է աշխատել *Aerie*, Ադիդաս, *Asos*, *Forever 21*, *[[H&M]]*, *Missguided* ու *Target* հանրահայտ բրենդների համար։ 2016 թվականին *Aerie-ի* համար նկարահանված Ֆերեյրայի հետ հարցազրույցից նկարներն ու տեսահոլովակները լայնորեն տարածվել են համացանցում։ Ավելի ուշ նույն թվականին *[[Time]]-ը* ներառել է Բարբարա Ֆերեյրային իր «30 ամենաազդեցիկ դեռահասներ» ցուցակը։

### Ռեժիսորական կարիերա
Ֆերեյրան տեսահոլովակ նկարահանեց Դոունիայի *«So Cool»* երգի համար։

### Դերասանական կարիերա
Ֆերեյրան նկարահանվեց «Ճիշտ պահելաձև» 10 սերիանոց հեռուստասերալում, որն էթիկետի մասին էր։ Այդ դերի համար նա հաղթել է *Webby* «Համացանցային լավագույն անձնավորություն» պարգևը։ Նա նաև նկարահանվել է *Teen Vogue-ի Body Party* համացանցային սերիաներում, որոնք բոդի պոզիտիվի մասին էր։

Դրանից բացի, Ֆերեյրան կատարել է Էլլայի դերը HBO-ի «Ամուսնալուծություն» հեռուստասերիալում, ինչպես նաև եղել է Էյֆորիա հեռուստասերիալի աստղերի շարքում, կատարելով բարձր դասարանների աշակերտուհի Քեթ Հերնանդեզի դերը։

## Ծանոթագրություններ

## Արտաքին հղումներ
* 

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Հեռուստատեսային դերասանուհիներ
Կատեգորիա:Մոդելներ այբբենական կարգով
Կատեգորիա:Պլյուս չափսի մոդելներ
Ալբերտո Սորո

**Ալբերտո Սորո** (, ), իսպանացի պրոֆեսիոնալ ֆուտբոլիստ։ Ներկայումս Ռեալ Մադրիդից վարձավճարով հանդես է գալիս Սարագոսայի կազմում։ Խաղում է վինգերի և հարձակվողական կիսապաշտպանի դիրքում։

## Ակումբային կարիերա
### Սորոգոսա
Սորոն Սարագոսայի ակադեմիայի սան է։ Իր պրոֆեսիոնալ դեբյուտը նշեց 2018 թվականի օգոստոսի 25-ին՝ փոխարինման մտնելով Ռեուս Դեպորտիուի դեմ խաղում։ Իր առաջին գոլը խփեց սեպտեմբերի 8-ին՝ Ռեալ Օվիեդոյի դեմ խաղում։ Հոկտեմբերի 5-ին Սորոն երկարաձգեց իր պայմանագիրը ակումբի հետ մինչև 2022 թվականը։ 2019 թվականի հունվարի 19-ին նա գոլ խփեց Ռայո Մախադահոնդայի դեմ խաղում, իսկ հանդիպումն ավարտվեց 2-2 հաշվով։ Մարտի 3-ին իսպանացին հեռացվեց խաղադաշտից Ալմերիայի դեմ խաղում՝ կարմիր քարտ ստանալով հանդիպման 90-րդ րոպեին։ Իր առաջին մրցաշրջանում Սորոն անցկացրեց 29 հանդիպում առաջնությունում՝ դառնալով 2 գոլի և 2 գոլային փոխանցման հեղինակ։

### Ռեալ Մադրիդ
2019 թվականի հուլիսի 26-ին Սորոն 5 տարվա պայմանագիր կնքեց Ռեալ Մադրիդի հետ, ինչից հետո 2019-20 մրցաշրջանում վարձավճարով վերադարձավ Սարագոսա։

## Միջազգային կարիերա
Սորոն ներկայացրել է Իսպանիան մինչև 18 տարեկանների երիտասարդական հավաքականում։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 10-ի դրությամբ*

## Ծանոթագրություններ

## Արտաքին հղումներ
* Սորոյի պաշտոնական Ինստագրամի էջը
* Սորոն transfermarkt-ում
* Սորոն soccerbase.com-ում
* Սորոն WhoScored.com կայքում 
* Սորոն Սարագոսայի պաշտոնական կայքում 

Կատեգորիա:Իսպանացի տղամարդ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Ռեալ Սարագոսայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Բինա Դաս

**Բինա Դաս** (, ), հնդիկ հեղափոխական և ազգայնական Արևմտյան Բենգալիայից։

## Կյանք
### Ընտանիք
Բրահմոյի հետևորդ, հայտնի ուսուցիչ Բենի Մադհաբ Դասի և սոցիալական աշխատող Սարալա Դևիի դուստրն է։ Նրա ավագ քույրը` Կայնալի Դասը, ևս ազատության համար պայքարող է եղել։

### Դպրոց և քոլեջ
Եղել է Սուրբ Ջոնի թեմական օրիորդաց ավագ դպրոցի աշակերտ, ինչպես նաև՝ սովորել է Բեթուն քոլեջում։

### Մասնակցություն հնդկական ազատագրական պայքարին
Բինա Դասը եղել է Կալկաթայում գործող *Շաթրի Սանղա* կիսահեղափոխական կանանց կազմակերպության անդամ։ 1932 թվականի փետրվարի 6-ին Կալկաթայի համալսարանի Համագումարների դահլիճում մահափորձ է կատարել Բենգալիայի նահանգապետ Սթենլի Ջեքսոնի վրա։ Ռևոլվերը նրան տվել է ազատության մեկ այլ մարտիկ` Քամալա Դաս Գուպտան։ Նա կրակել է հինգ անգամ, սակայն վրիպել է և դատապարտվել է ինը տարվա խիստ ռեժիմի ազատազրկման։

1939 թվականին վաղ ազատ արձակումից հետո Դասը միացել է Հնդկական ազգային կոնգրես կուսակցությանը։ 1942 թվականին մասնակցել է Օգոստոսյան շարժմանը և կրկին բանտարկվել է 1942-45 թվականներին։ 1946-47 թվականներին եղել է Բենգալիայի շրջանի օրենսդրական վեհաժողովի, 1947-51 թվականներին` Արևմտյան Բենգալիայի օրենսդրական վեհաժողովի անդամ։ 1947 թվականին ամուսնացել է Ջատիշ Բհաումիկի հետ, որը ևս ազատության համար պայքարող էր։

Նրա քույրը գրել է «Բենգարելենը խոսում է» (տպագրված 1944 թվականին) գիրքն ու նվիրել է այն Բինային։

Եղել է ազատության մարտիկ Սուհասինի Գանգուլայի ընկերը։

### Պարգևներ
1960 թվականին արժանաել է Պադմա Շրի մրցանակի` իր «Սոցիալական աշխատանքի» համար։

## Մահ
Իր ամուսնու մահից հետո նա միայնակ է ապրել Ռիշիկեշում և մահացել անհայտության մեջ։ Նրա մեռած մարմինը 1986 թվականի դեկտեմբերի 26-ին հայտնաբերվել է ճանապարհին, մասամբ նեխած վիճակում։ Նրան գտել են անցորդները։ Ոստիկանությունից մեկ ամիս է պահանջվել նրա ինքնությունը պարզելու համար։

## Աշխատանքներ
Բինա Դասը երկու ինքնակենսագրական աշխատանք է գրել բենգալերենով։

## Ծանոթագրություններ

## Արտաքին հղումներ
* Biography by Bharatiya Vidya Bhavan 
* 
* Bengalee women
* Statement before the Special Tribunal of Calcutta High Court by Bina Das
* St. John's Diocesan Girls' Higher Secondary School Official Website

Կատեգորիա:Հնդիկ գրողներ
Կատեգորիա:Հնդկաստանի քաղաքական գործիչներ
Իսահակ դը Բենսերադ

**Իսահակ դը Բենսերադ** (), ֆրանսիացի պոետ Լյուդովիկոս XIV պալատում, դրամատուրգ։ Նրբակերտ գրականության դարաշրջանի պոետ, Րամբույեյի հյուրանոցի հասարակության սիրահար, զվարճալի սոնետների և ռոնդոների հեղինակ, ողբերգությունների և գեղեցիկ լիբրետոներ (բանաստեղծություններում) էր գրում բալետների համար։

## Կենսագրություն
Ծնվել է Նորմանդիայում։ Պատանեկության շրջանում Իսահակ դե Բենսերադը սկսեց աստվածաբանություն ուսումնասիրել Սորբոնում։ Ճանաչում ձեռք բերեց վերամբարձ ոճով գրած բանաստեղծություններով, որոնց մեծ մասը էրոտիկ ովանդակություն  ունեին։  Սկսեց հետաքրքրվել թատրոնով, և 1636 թվականին Բուրգունդյան հյուրանոցում  ներակայացված «Կլեոպատրա» ողբերգության հաջողությունը նրան ստիպեց հրաժարվել եկեղեցական կարիերան շարունակելու մտքից։ Երկար ժամանակ Բենսերադը համագործակցելով կոմպոզիտոր Լամբերի, այնուհետև նաև Լյուլլի հետ, ստեղծեց 23 պալատական բալետ։ Հասուն տարիքում գրել է դիդակտիկ ռոնդոներ և առակներ։ 1674 թվականից Բենսերադը Ֆրանսիական ակադեմիայի անդամ է։ Նրա ժառանգությունը ներառում է էպիգրամաներ, սոնետներ, գովերգեր, ռոնդո, էնիգմաներ Օվիդիուսի  «Կերպարանափոխություն» (1676) պոեմի և Եզոպոս առակի (1678) թեմաներով գրել է ողբերգություններ և կատակերգություններ, այդ թվում «Iphis et Iante»

## Հրատարակություն
մինի|Բենսերադի հայրական տունը
* «Երկերի ժողովածու» («Oeuvres», 2 հ., 1697)

## Հիշողություն
Վլադիսլավ Խոդասևիչը Բենսերադին է նվիրել իր կատակ բանաստեղծություններից մեկը 1935 թ.  (*«…Օ՜ ընկերներ, Երկու ժամ անդադար, կրկնում եմ Բենսերադի անունը…»*)

## Ծանոթագրություններ

Կատեգորիա:Ֆրանսիական ակադեմիայի անդամներ
Կատեգորիա:Ֆրանսիացի բանաստեղծներ
Կատեգորիա:Ֆրանսիացի գրողներ
Կատեգորիա:Ֆրանսիացի դրամատուրգներ
Սոֆիայի բժշկական համալսարան

**Սոֆիայի բժշկական համալսարան** (), պետական բարձրագույն ուսումնական հաստատություն Սոֆիա քաղաքում։ Բուլղարիայի ամենահին բժշկական բարձրագույն ուսումնական հաստատությունն է։

Համալսարանում ուսանում է ավելի քան 8300 ուսանող, որոնց թվում 3100 օտարերկյա, 121 դոկտորանտուրայի, 2237 ասպիրանտուրայի և 23 կլինիկական օրդինատոր։ Այն կազմված է չորս ֆակուլտետներից՝ Բժշկական ֆակուլտետ, ստոմատոլոգիական ֆակուլտետ, դեղագործական ֆակուլտետ և հասարակական առողջապահության ֆակուլտետ։

## Պատմություն
Սոֆիայի բժշկական համալսարանը Բուլղարիայի ամենահին բժշկական բարձրագույն ուսումնական հաստատությունն է։ Իր պատմության սկիզբը դրել է բուլղարացի արքա Ֆերդինանդ I-ը՝ հրատարակելով Սոֆիայի համալսարանի բժշկական ֆակուլտետի հիմնադրման մասին հրամանը։ Առաջին դասախոսությունը կարդացել է պրոֆեսոր Գ. Շիշկովը 1918 թվականին։ Բուլղարիայի բժշկության առաջին պրոֆեսորներից են եղել Վ. Մոլովը, Պ. Ստոյանովը, Ս. Կիրկովիչը, Ի. Կիպրովը (առաջին դեկան), Ռ. Հ. Կանը, Տ. Պետրովը, Պաշևը, Ատ. Տեոդորովը և այլք։ Նոր ֆակուլտետի զարգացման գործում մեծ ներդրում են ունեցել Մ. Ռուսևը, Ա. Մ. Պետրովը, Ս. Վատևը և Պ. Օրահովացը։

## Կազմվածք
Բժշկական համալսարանը իր մեջ ներառում է 4 ֆակուլտետ, 1 դեպարտամենտ (լեզվային կրթության և ուսանողական սպորտի դեպարտամենտ), 1 քոլեջ («Յորդանկա Ֆիլարետովա» բժշկական քոլեջը Սոֆիայում), 1 մասնաճյուղ Վրացա քաղաքում, Կենտրոնական բժշկական գրադարան, Համալսարանական էլեկտրոնային, տեղեկատվական և ուսուցողական կենտրոն ու 14 համալսարանական հիվանդանոց։ Ինչպես ԱՄՆ-ում Արևմտյան Եվրոպայի մի շարք երկրներում, այն կազմված է երկու հիմնական կազմություններից՝ մինչկլինիկական բազայից և կլինիկական բազայից։ Համալսարանում աշխատում են 1969 դասավանդող և գիտական աշխատող։

### Ֆակուլտետներ
[մինի|Դեղագործական ֆակուլտետը [Սոֆիայի Մոսկովյան փողոցի վրա]]
* Բժշկական ֆակուլտետ
* Ստոմատոլոգիական ֆակուլտետ
* Դեղագործական ֆակուլտետ
* Հասարակական առողջապահության ֆակուլտետ

## Ղեկավարություն
* Ռեկտոր, պրոֆեսոր դոկտոր Վիկտոր Զլատկով
* Ուսումնական գործունեության փոխռեկտոր, պրոֆեսոր դոկտոր Տիհոմիրա Զլատանովա
* Լիազորագրման և գիտության փոխռեկտոր, պրոֆեսոր դոկտոր Վալենտինա Պետկովա
* Հետդիպլոմային ուսուցման, միջազգային ինտեգրացման և ֆինանսավորման ծրագրի փոխռեկտոր, պրոֆեսոր դոկտոր Ռադոմիր Ուգրինով

## Ծանոթագրություններ

## Արտաքին հղումներ
* 
* 
* 
* 
* ֆակուլտետի ոչ պաշտոնական կայք

Կատեգորիա:1917 հիմնադրումներ Բուլղարիայում
Կատեգորիա:Բուլղարիայի բարձրագույն ուսումնական հաստատություններ
Կատեգորիա:Բուլղարիայի համալսարաններ
Կատեգորիա:Բժշկական համալսարաններ
Կատեգորիա:Սոֆիայի բարձրագույն ուսումնական հաստատություններ
Կատեգորիա:1917 հիմնադրումներ կրթական հաստատություններ
Տուն-ակվարիում (Չելյաբինսկ)

**Տուն-ակվարիում,** Չելյաբինսկ քաղաքի Մետալուրգիական թաղամասում գտնվող տերարիում և ակվարիում։ Այն Չելյաբինսկի մարզի միակ ակվարիումն ու տերարիումն է։ Չելյաբինսկի տուն-ակվարիումն ունի ծովային և քաղցրահամ ջրերի ձկների, ինչպես նաև միջատների և սողունների ցուցանմուշների յուրօրինակ հավաքածու։ Կառույցն ընդգրկված է ակվարիումների համաշխահային գրքում։

## Պատմություն
Չելյաբինսկի տուն-ակվարիումը բացվել է 1983 թվականի հունիսի  17-ին Չելյաբինսկի՝ Օ. Տիսչենկոյի անվան զբոսայգում։ Ներկայացված էր 3 մշտական հավաքածու՝ ծովային և քաղցրահամ ջրերի ձկներ, տերարիում, ինչպես նաև ծովային նավի տնակի տեսքով ձևավորված է սրահ, որտեղ ներկայացված էին ծովային մթնոլորտ ստեղծող տարբեր ցուցանմուշներ։ Հիմնական սրահի կենտրոնական մասում տեղադրված է 3 տոննա ծավալով ջրավազան, որտեղ լողում է միայն քաղցրահամ ջում ապրող խոշոր ձուկ։ 2014-ին  ակվարիումի  շենքը վերանորոգվել է, փոխվել են բոլոր կոմունալ հարմարություները, թարմացվել են ակվարիումները։ Հոկտեմբերի 29-ին բացվել է վերանորոգված տուն-ակվարիումը։ Ներկայումս (2017 թ), ցուցասրահում ընդգրկված են ավելի քան 80 տեսակ ձուկ, հազվագյուտ միջատների 20 տեսակներ, օձեր, մողեսներ և կրիաներ:

## Հետաքրքրի փաստեր
* Ակվարիումի համար նախատեսված քարերը  հանվել են խոր ծովից և հատուկ պայմաններում տեղափոխվել Չելյաբինսկ։ Դրա շնորհիվ քարերի մեջ կենդանի օրգանիզմները չեն մահացել։ Հայտնվելով ջրում՝ աճել և հասել են նորմալ չափերի։
* 2015-ին տուն-ակվարիում է բերվել 38 ճապոնական ծածան, որոնց ցանկացած այցելու կարող է կերակրել ձեռքով կամ մանկական շշով։

## Պատկերասրահ

Պատկեր:Дом-аквариум в Челябинске2.JPG|Տուն-ակվարիումի շենք
Պատկեր:Дом-аквариум в Челябинске3.JPG|Տուն-ակվարիումի մեծ սրահ


## Ծանոթագրություններ

## Արտաքին հղումներ
* malishi74.ru. Дом-аквариум в парке им. Тищенко. 

Կատեգորիա:Ռուսաստանի կենդանաբանական այգիներ
Կատեգորիա:1983 հիմնադրումներ Ռուսաստանում
Բերտա Մյուլլեր

**Բերտա Մյուլլեր** (գերմաներեն՝ **Bertha Müller**, ), ավստրիացի նկարչուհի

## Կենսագրություն
Բերտա Մյուլլերը ծնվել է 1848 թվականի հոկտեմբերի 28-ին, Վիեննայում։ Նա ավստրիացի ժանրային նկարիչ Լեոպոլդ Մյուլլերի քույրն է։ Նրա նկարչական աշխատանքները ցուցադրվել են 1893 թվականին Չիկագոյում՝ այսպես կոչված՝ Կանանց կառույցում կազմակերպված Կոլումբոսյան համաշխարհային ցուցահանդեսում։ Her paintings include a portrait of the fashion designer Emilie Louise Flöge with a mandolin: Դիմանկարի ժանրում Բերտա Մյուլլերի ստեղծած լավագույն գործերից են համարվում «Վիկտորյա թագուհու դիմանկարը», որը տեղ է գտել Լոնդոնի Ազգային պատկերասրահի հավաքածուում, և նորաձևության ճանաչված դիզայներ Էմիլիա Լուիզա Ֆլյոգեի դիմանկարը։

Համբավավոր կին արվեստագետը մահացել է 1925 թվականին։

## Պատկերասրահ

File:Bertha Müller - Queen Victoria.jpg|*Վիկտորյա թագուհին*, 1900
File:Bertha Müller - Dame mit Hut.jpg|*Կնոջ դիմանկար*
File:Bertha Müller - Emilia Floege playing the mandolin,.jpg|*Էմիլիա Լուիզա Ֆլյոգեն մանդոլին նվագելիս*


## Ծանոթագրություններ

## Արտաքին հղումներ
*  
* images of Bertha Müller's work on ArtNet

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:Ավստրիացի նկարչուհիներ
Միխայիլ Շոլոխովի հուշարձան (Դոնի Ռոստով)

**Միխայիլ Շոլոխովի հուշարձան** (), ռուս արձակագիր, հրապարակախոս, Նոբելյան մրցանակի դափնեկիր, «Խաղաղ Դոն», «Հերկած խոպան» վեպերի հեղինակ Միխայիլ Շոլոխովին նվիրված հուշարձան Դոնի Ռոստովի առափնյայում։ Բացվել է 2000 թվականին։

## Պատմություն
2000 թվականի մայիսին Դոն գետի ափին՝ նշանավոր գրող, Նոբելյան մրցանակի դափնեկիր, Սոցիալիստական աշխատանքի հերոս, բազմաթիվ պատվոգրերի ու մեդալների դափնեկիր Միխայիլ Շոլոխովի 95-ամյակի կապակցությամբ Դոնի Ռոստով քաղաքում կանգնեցրել է Շոլոխովի առաջին հուշարձանը։ Շոլոխովի տարելիցը նշվում էր բոլոր խուտորներում, մարզային կենտրոններում և քաղաքներում և Ռոստովի մարզի գյուղերում։

Մինչև 2000 թվականը Շոլոխովին նվիրված միայն մեկ փոքրիկ հուշարձան կար նրա հայրենի Վեշենսկայա գյուղում։ Դոնի առափնյայում 2000 թվականին տեղադրված հուշարձանի հեղինակն է ուկրաինացի քանդակագործ, Ուկրաինայի ԽՍՀ վաստակավոր արտիստ, Շոլոխովի անվան մրցանակի դափնեկիր Նիկոլայ Մոժաևը, ով գրողին քանդակել է ամբողջ հասակով՝ կանգնած պատվանդանի վրա։
մինի|ձախից
Ավելի վաղ Ռոստովում տեղադրվել էին Շոլոխովի ստեղծագործությունների հերոսների քանդակներ՝ «Անպատկառը սագերի հետ» (քաղաքի կենտրոնում՝ Համալսարանական նրբանցք) և այլն։ Դրանց հեղինակը նույնպես Նիկոլայ Մոժաևն է (համահեղինակ ՝ Է. Մ. Մոժաև), ճարտարապետ Վ. Ի. Վոլոշինը։ Նիկոլայ Մոզաևը, որի գործերը սերտ կապված են Դոնի հետ, կարողացել է հաջողությամբ փոխանցել հայտնի գրական հերոսների պատկերները։

## Նկարագրություն
Հուշարձանը ներկայացնում է գրողին ամբողջ հասակով՝ կանգնած պատվանդանի վրա, հագին ունի հասարակ շեղօձիք վերնաշապիկ, ձախ ձեռքին անփոփոխ ծխախոտն է, աջ ձեռքը՝ գրպանում։ Քանդակը պատրաստված է պղնձից և տեղադրված է մեկ մետր բարձրությամբ մարմարե պատվանդանի վրա։ Չորս աստիճանից բաղկացած գրանիտե սանդուղքը տանում է դեպի հուշարձանը։

## Ծանոթագրություններ

Կատեգորիա:2000 հիմնադրումներ Ռուսաստանում
Կատեգորիա:Դոնի Ռոստովի հուշարձաններ
Կատեգորիա:Միխայիլ Շոլոխովի հուշարձաններ
Սամարա Ուիվինգ

**Սամարա Ուիվինգ** (, ), ավստրալիացի դերասանուհի և ֆոտոմոդել։

## Կենսագրություն
Սամարա Ուիվինգը ծնվել է 1992 թվականի փետրվարի 23-ին Ադելաիդայում (Ավստրալիա)։ Հայրը՝ Սայմոն Ուիվինգը, հայտնի դերասան Հյուգո Ուիվինգի եղբայրն է։ Սամարան ունի քույր՝ Մորգան անունով։ Մանկության տարիներին ընտանիքն ապրում էր Սինգապուրում, Ֆիջիում և Ինդոնեզիայում։ 2004 թվականին վերադարձան Ավստրալիա։ Դպրոցն ավարտել է Պիտուոտերում, միջնակարգ կրթությունն ստացել է նաև Կանբերրայում։

Առաջին անգամ նկարահանվել է 2008 թվականին «*Out of the Blue»* հեռուստասերիալում։ 2009-2013 թվականներին նկարահանվել է «Տուն և ճանապարհ» հեռուստասերիալում։ 2015 թվականին ստացել է կրկնվող դեր «Էշն ընդդեմ չարագույժ մեռելների» ֆիլմում։ 2016 թվականին նկարահանվել է «Monster Trucks» ֆիլմում։ 2017 թվականին նկարահանվել է «*Three Billboards Outside Ebbing, Missouri»* ֆիլմում։

Հանդիպում է բրիտանացի մոդել Ռոբ Մուրի հետ։

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Ավստրալիացի դերասանուհիներ
Կատեգորիա:Ավստրալիացի կինոդերասանուհիներ
Կատեգորիա:Ավստրալիացի կինոռեժիսորներ
Կատեգորիա:Ավստրալիացի մոդելներ
Կատեգորիա:Ավստրալիացի սցենարիստներ
Կատեգորիա:Հեռուստատեսային դերասանուհիներ
Կատեգորիա:Ֆոտոմոդելներ
Օքտայ Զուլֆիղարով

**Օքտայ Ղադիր օղլի Զուլֆիղարով** (, ), ադրբեջանցի կոմպոզիտոր և երաժիշտ, Ադրբեջանական ԽՍՀ արվեստի վաստակավոր գործիչ (1972), Ադրբեջանի ժողովրդական արտիստ (2000), «Փառք»ի օրդենի դափնեկիր (2009);

## Կենսագրություն
Օքտայ Զուլֆիղարովը ծնվել է 1929 թվականի մայիսի 31-ին՝ դատավորի ընտանիքում։ Ավարտել է երաժշտական դպրոցի թավջութակի դասարանը։ Սովորել է Զեյնալլու անվան երաժշտական դպրոցում և Պետական կոնսերվատորիայի թավջութակի դասարանում։ Պրոֆեսոր Կարա Կարաևի ուսանող էր։

Նրա դաշնամուրային եռյակը հաջողությունն է հասել ադրբեջանցի կոմպոզիտորների համագումարում ՝1957 թվականինին, երբ նա երրորդ կուրսի ուսանող էր։ 1958 թվականին ավարտել է կոնսերվատորիան։ Ավարտելուց հետո նա սկսեց երեխաների համար երգեր գրել։

Նա գրել է նաև օպերաները, երաժշտական կատակերգությունները, թավջութակի և ֆլեյտայի համար համերգները, սիմֆոնիկ պոեմները, կանտատաները, չորս սիմֆոնիաները, գործիքային պիեսները և երաժշտությունները թատրոնի և կինոյի համար։

Օքտայ Զուլֆիղարովը մահացել է 2016 թվականի օգոստոսի 31-ին 87 տարեկան հասակում։

## Ծանոթագրություններ

Կատեգորիա:Ադրբեջանցի կոմպոզիտորներ
Կատեգորիա:Ադրբեջանցի թավջութակահարներ
Դուրանդայ արքան (մուլտֆիլմ)

**Դուրանդայ արքան** (), ռեժիսոր-մուլտիպլիկատորներ Իվան Իվանով-Վանոյի և Վալենտինա ու Զինաիդա Բրումբերգների առաջին ամենահին խորհրդային նկարված մուլտիպլիկացիոն ֆիլմերից մեկը, որը նկարահանվել է 1934 թվականին, «Մեժրաբպոմ-ֆիլմ» մուլտֆաբրիկայում։

Սև-սպիտակ մուլտֆիլմը կազմված է 3 մասից (պահպանվել է միայն առաջին մասը)։ Նկարահանվել է ռուսական ժողովրդական հեքիաթների մոտիվներով։

## Հեղինակներ
* Ֆիլմի հեղինակներ` Իվան Իվանով-Վանո, Վալենտինա Բրումբերգ, Զինաիդա Բրումբերգ
* Նկարիչներ` Բորիս Պոկրովսկի, Լեոնիդ Ամալրիկ, Ալեքսանդր Բելյարկով, Վադիմ Լազուրսկի, Կոնստանտին Մալիշև, Ա. Նեստերով
* Հնչյունային ձևավորող` Սեմյոն Բենդերսկի
* Հնչյունային օպերատոր` Դմիտրի Ֆլյանգոլց
* Հնչյունային օպերատորի օգնական` Ն. Պոլիվանով
* Մոնտաժող` Ե. Կուրդյումովա

## Սյուժե
Հեքիաթը պատմում է ահեղ թագավոր Դուրանդայի մասին, որը որոշել էր ամուսնանալ գեղեցկուհի թագուհի Տետյոխայի հետ, ինչպես նաև դարբին Ուժի և կույր աղջիկ Տալանի մասին։ Թագուհին բոլոր փեսացուներին երեք գործ էր հանձնարարում. շպրտել հարյուր փթանոց մականը, հաղթել աշխույժ ձիուն և երեք դույլ թեյ խմել։ Իսկ Դուրանդայը կտակ ուներ, որում գրված էր, որ եթե պետք է պատերազմել կամ ամուսնանալ, կարելի է հույսը դնել դարբին Ուժի վրա։ Նա ամեն ինչ կանի, պետք է միայն ասել. «Էյ, Ուժ...»: Եվ ահա արքան օգտագործում է դարբնի ուժը, քանի որ ինքը ոչինչ անել չէր կարող։ Դարբինն ամեն ինչ անում է, և արքան ու Տետյոխան ամուսնանում են։ Սակայն նրանց միությունը երկար չի տևում, Տետյոխան թողնում է թույլ արքային, իսկ նրա թագավորությունը միացնում է իր թագավորությանը...

## Արձագանքներ

## Ծանոթագրություններ

* 
* 
*"Դուրանդայ արքան" "Советские мультфильмы" կայքում
*«Դուրանդայ արքան» на multmir.net 

Կատեգորիա:Վալենտինա և Զինաիդա Բրումբերգների մուլտֆիլմեր
Կատեգորիա:Իվան Իվանով-Վանոյի մուլտֆիլմեր
RASA

**RASA,** ռուսական երաժշտական դուետ, որը կազմված է Վիկտոր Պոպլեև և Դարյա Շեյկո ամուսիններից, հիմնադրվել է 2018 թվականի փետրվարին։

Հայտնի է դարձել նույն տարում «Под фонарём» երգով, որը դարձել է այդ տարվա իններորդ երգը «Վկոնտակտ», սոցիալական ցանցում։

## Սկավառակագրություններ
### Մինի ալբոմներ

### Սինգլեր
{| class=wikitable style=text-align:center;
|-
! style="background:#B0C4DE;" | Թվական
! style="background:#B0C4DE;" | Անվանում
! style="background:#B0C4DE;" | Թողարկման ամսաթիվ
! style="background:#B0C4DE;" | Ալբոմ
|-
| rowspan="10" | 2018
| «Под фонарём»
| փետրվարի 15
| rowspan="15" 
|-
| «Молодым»
| մարտի 22
|-
| «Болею»
| ապրիլի 19
|-
| «Витамин»( Kavabanga-ի, Depo & Kolibri-ի հետ համատեղ)
| մայիսի 18
|-
| «Полицай»
| հունիսի 15
|-
| «Эликсир»
| հուլիս 6
|-
| «Химия»
| օգոստոսի 16
|-
| «Baby»
| հոկտեմբերի 26
|-
| «Dior»
| նոյեմբերի 23
|-
| «Давай замутим»
| դեկտեմբերի 18
|-
| rowspan="5" | 2019
| «Яблочный сироп» (DJ Loyza-ի հետ համատեղ)
| փետրվարի 28
|-
| «Power Bank»
| մարտի 29
|-
| «Фиолетово» (Kavabanga-ի, Depo & Kolibri-ի հետ համատեղ)
| ապրիլի 5
|-
| «Супермодель» (VSEGDA17-ի հետ համատեղ)
| հունիսի 7
|-
|«Пчеловод»
|հուլիսի 3
|-}

### Համատեղ սինգլեր

## Տեսահոլովակ

## Տարեկան չարտեր

## Մրցանակներ
### Մրցանակ RU.TV

## Ծանոթագրություններ

## Արտաքին հղումներ
* 

Կատեգորիա:Երաժշտական դուետներ
Կատեգորիա:Ռուսական երաժշտական խմբեր
Անդրեյ Լուկանչենկով

**Անդրեյ Սեմյոնովիչ Լուկաչենկով** (, ), ռուս ֆուտբոլիստ, Բրյանսկի «Դինամո» ակումբի պաշտպան։

## Կարիերա
### Ակումբային
Ֆուտբոլով սկսել է զբաղվել 10 տարեկանում։ Առաջին մարզիչը եղել է Վլադիմիր Նիկոլաևիչ Ագաֆոնովը։ Պրոֆեսիոնալ կարիերան սկսել է Ռուսաստանի երկրորդ դիվիզիոնի «Արևմուտք» տարածաշրջանի «Կրիվիչի» և «Պսկով-2000» ակումբներում։

2003-2010 թվականներին եղել է «Մոսկվա» ակումբի ֆուտբոլիստ։ Առավելապես հանդես է եկել թիմի երկրորդ կազմում *(74 խաղ և 7 գոլ)*, ակումբի հիմնական կազմում անցկացրել է 4 խաղ *(1-ը առաջնությունում և 3-ը Ռուսաստանի գավաթի խաղարկությունում):* Չորս անգամ վարձավճարով տեղափոխվել է առաջին դիվիզիոնի տարբեր թիմեր։

2011/12 մրցաշրջանում հանդես է եկել որպես «Սպարտակ Նալչիկ» ակումբի ֆուտբոլիստ։ Նալչիկի թիմի կազմում նորամուտը կատարել է 2011 թվականի ապրիլի 3-ին՝ «Զենիթի» դեմ խաղում՝ փոխարինելով Կանտեմիր Բերխամովին։ Ամրապնդել դիրքն ակումբի կազմում Անդրեյն այդպես էլ չի կարողացել և մրցաշրջանի ավարտին հեռացել է թիմից։

2013 թվականի հուլիսի 9-ից հանդես է եկել երկրորդ դիվիզիոնի «Տոսնո» ակումբի կազմում։

2014/2015 մրցաշրջանում խաղացել է «Սատուրն» ակումբում։

2015 թվականի օգոստոսի 27-ին հայտնի է դարձել, որ պաշտպանը տեղափոխվել է Պետերբուրգի «Դինամո» ակումբ։

### Հավաքականում
Հանդես է եկել Ռուսաստանի երիտասարդական հավաքականում, որի կազմում անցկացրել է տասը խաղ։

## Ելույթների վիճակագրություն

*(2011 թվականի հունիսի 23-ի տվյալներով)*

## Ծանոթագրություն

## Արտաքին հղումներ
* Ֆուտբոլիստի էջը  *Газета.Ru կայքում*

Կատեգորիա:Դինամո Մոսկվայի ֆուտբոլիստներ
Կատեգորիա:Դինամո Սանկտ Պետերբուրգի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպարտակ Նալչիկի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Ֆլորիդա նահանգի համալսարան

**Ֆլորիդա նահանգի համալսարան** (), ԱՄՆ-ի հանրային համալսարան, գտնվում է Ֆլորիդա նահանգի Թալահասի քաղաքում։ Սա հետազոտական համալսարան է, որն իրականացնում է ակտիվ հետազոտական գործունեություն՝ սահմանված «Կարնեգի հիմնադրամի» կողմից։

## Պատմություն
Համալսարանը ստեղծվել է 1851 թվականին և Ֆլորիդայի նահանգի հնագույն համալսարաններից մեկն է։ 1905 թվականին համալսարանի պատմության մեջ առաջին անգամ ուսանողը ստացավ Ռոդսի կրթաթոշակ։ 1977 թվականին Ֆլորիդայի համալսարանի պատմության մեջ առաջին ուսանողուհին ստացավ Ռոդսի կրթաթոշակ։ 2012 թվականին ամերիկյան «US News & World Report» ամսագիրը համալսարանն անվանել է Միացյալ Նահանգներում առավել արդյունավետ ազգային համալսարանը։ Ֆլորիդայի համալսարանը Ֆլորիդայի երկու պետական բուհերից մեկն է, որը որակված է որպես «առաջատար համալսարան» (Ֆլորիդական օրինագիծ 1076, որը ստորագրվել է 2013 թվականին Ռիք Սքոթի կողմից)։

## Նկարագրություն
Համալսարանը ներառում է 16 առանձին քոլեջ և ավելի քան 110 կենտրոն, տարածքներ, լաբորատորիաներ և ինստիտուտներ, որոնք առաջարկում են ավելի քան 300 ուսումնական ծրագիր, այդ թվում՝ մասնագիտական ծրագրեր։ Ֆլորիդա նահանգի համալսարանում է գտնվում Ֆլորիդայի միակ ազգային լաբորատորիան՝ Բարձր մագնիսական դաշտերի ազգային լաբորատորիան, և համարվում է «Taxol» հակաքաղցկեղային պատրաստուկի հայրենիքը։ Ֆլորիդայի համալսարանը ղեկավարում է նաև Ջոն և Մաբել Ռինգինների արվեստի թանգարանը, Ֆլորիդայի պետական գեղարվեստի թանգարանը և երկրում ամենամեծ թանգարաններից/համալսարանական համալիրներից մեկը։ Ֆլորիդայի համալսարանը հավատարմագրված է Քոլեջների և դպրոցների հարավային ասոցիացիայի կողմից՝ որպես 6-րդ մակարդակի պետական հաստատություն։

## Պատկերասրահ

Պատկեր:Florida State College for Women from the air, Tallahassee, Fla..jpg|Ֆլորիդայի պետական քոլեջ կանանց համար, 1930 թվական
Պատկեր:Florida State University College of Medicine.jpg|Ֆլորիդայի պետական համալսարանի բժշկության քոլեջ
Պատկեր:Landis Hall FSU 2013-09-05 16-16.jpg|«Landis Hall» հանրակացարան, 1955 թվականից
Պատկեր:FSU Landisgreen.JPG|«Landis Green», գտնվում է հիմնական ճամբարի կենտրոնում
Պատկեր:Florida State University Wellness Center.jpg|«Mary B. Coburn» առողջարանային կենտրոն
Պատկեր:FSU kingbuilding back.JPG|Ջեյմս Քինգի գիտությունների մանկավարժական և գիտահետազոտական կենտրոն


## Ծանոթագրություններ

## Արտաքին հղումներ
* http://www.fsu.edu/
* http://news.fsu.edu/
* http://www.seminoles.com/
* http://www.uniintheusa.com/usa-unis/south/100018/florida-state-university

Կատեգորիա:1851 հիմնադրումներ
Կատեգորիա:ԱՄՆ-ի համալսարաններ
Կատեգորիա:Համալսարաններ այբբենական կարգով
Կատեգորիա:Ֆլորիդա
Անհաղթ աքլորը

«**Անհաղթ աքլորը**», Հովհաննես Թումանյանի հեքիաթներից։

## Պատմություն
Առաջին անգամ տպագրվել է Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 170-171)։

Ինքնագիրը չի պահպանվել։

Այս հեքիաթի համար, ամենայն հավանականությամբ, հիմք է ծառայել թաթարական մի փոքրիկ անվերնագիր հեքիաթ, որը բերված է Ա․ Զախարովի «*Народное обичение у закавказких татар*» ուսումնասիրության մեջ։

1909 թվականին Հովհ․ Տեր-Միրաքյանի գրախոսականում նշվել է մանուկ ընթերցողների մեջ այս հեքիաթի ունեցած մեծ հաջողությունը։

Հովհաննես Թումանյանի երկերի լիակատար ժողովածուի 5-րդ հատորում տպագրվել է առանձին հրատարակությունից։

## Ծանոթագրություններ

Կատեգորիա:Հովհաննես Թումանյանի հեքիաթներ
Հենրի Կյուսիկ

**Հենրի Իան Կյուսիկ-Չավես** ( ), շոտլանդապերուական թատրոնի, հեռուստատեսության և կինոյի դերասան։ «Կորուսյալներ» հեռուստասերիալի Դեսմոնդ Հյումի դերով առաջադրվել է «Էմմի» մրցանակի։

## Վաղ տարիներ
Կյուսիկը ծնվել է Տրոխիլոյում (Պերու)․ մայրը պերուացի է, հայրը՝ շոտլանդացի։ Տրոխիլոյում երկու տարի ապրելուց հետո ընտանիքը տեղափոխվել է Իսպանիա, ապա ընտանիքի գլխավորի հայրենիք՝  Շոտլանդիա, ապա՝ Տրինիդադ և Տոբագո, որտեղ նա ապրել է տաս տարի։ Այնուհետև Հենրին ընդունվել է թատերական ուսումնարան։ Նա վերադարձել է Շոտլանդիա տասնհինգ տարեկան հասակում։ Կյուսիկը վեց ամիս անցկացրել է Գլազգոյի շոտլանդական երաժշտության և դրամայի թագավորական ակադեմիայում և միացել է *Citizens* թատրոնի թատերախմբին։ Նա ազատորեն խոսում է անգլերեն և իսպաներեն և  դաստիարակվել է կաթոլիկ եկեղեցու ոգով։

## Կարիերա
Կյուսիկն իր կարիերան սկսել է թատրոնից։ Նա բավական հեշտությամբ ստացել է այնպիսի գլխավոր դերեր, ինչպիսիք են՝ Դորիան Գրեյ՝ «Դորիան Գրեյի դիմանկարը» պիեսում, Հորներ` «Գյուղական կին» ներկայացումում։ Էդինբուրգի Տորկվատո Տասոյի անվան միջազգային փառատոնում խաղացած Տորկվատո Տասսոյի դերով և քաղաքացիական «Էդիպ» թատրոնի բեմականացման մեջ խաղացած Կրեոնի դերով առաջադրվել է անվանակարգի, իսկ ավելի ուշ՝ 1995 թվականին, դասական թատերական դերի համար երիտասարդ դերասանի ակնառու խաղի համար Յան Չարլսոնի մրցանակին։

Դրանից հետո Հենրի Կյուսիկը սկսում է ակտիվորեն նկարահանվել ֆիլմերում և հեռուստատեսային նախագծերում։ 2003 թվականին նա ստացավ Հիսուս Քրիստոսի դերը «Հովհաննեսի ավետարանը» ֆիլմում. իրականում բառացիորեն էկրանավորումը «Սուրբ Հովհաննեսի ավետարանը» է։

2005 թվականին «Կորուսյալներ» հեռուստասերիալում խաղացել է իր առաջին գլխավոր դերը՝ Դեսմոնդ Հյումի դերը ։ Այս դերը «Էմմի» մրցանակաբաշխությունում «Լավագույն հրավիրված դերասան դրամատիկական հեռուստասերիալում» կատեգորիայում նրան բերել է անվանակարգ։

2012 թվականին նկարահանվել է «Սկանդալ» սերիալի առաջին սեզոնում, իսկ 2014 թվականին սկսել է նկարահանվել «100» հեռուստասերիալում։

## Անձնական կյանք
Հենրի Կյուսիկը և նրա կինը՝ Էնին, ունեն երեք երեխա՝ Էլայա, Լուկա և Եսայա։ 2006 թվականի հուլիսի 15-ին՝ տասնչորս տարվա ամուսնությունից հետո, զույգը ամուսնացել է քաղաքացիական արարողակարգով։ Կյուսիկը և նրա ընտանիքը ապրում են Օահու կղզում՝ Հավայիում։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:Ապրիլի 17 ծնունդներ
Կատեգորիա:1967 ծնունդներ
Կատեգորիա:Բրիտանացի դերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:20-րդ դարի դերասաններ
Կատեգորիա:«Էմմի» մրցանակի դափնեկիրներ
Կատեգորիա:Շոտլանդացի դերասաններ
Միխայիլ Շոլոխովի հուշարձան (Մոսկվա, Գոգոլևսկի բուլվար)

**Միխայիլ Շոլոխովի հուշարձան** (), ռուս արձակագիր, հրապարակախոս, Նոբելյան մրցանակի դափնեկիր, «Խաղաղ Դոն», «Հերկած խոպան» վեպերի հեղինակ Միխայիլ Շոլոխովին նվիրված հուշարձան Մոսկվայի Գոգոլևսկի բուլվարում։

մինի|ձախից

## Պատմություն
Շոլոխովի հուշարձանը տեղադրվել է Մոսկվայի Գոգոլևսկի պուրակի թիվ 10 տան մոտ, որտեղ գտնվում է Նկարիչների ստեղծագործական միությունը։ Այն գրողի երկրորդ հուշարձանը դարձավ Մոսկվայում Վոլգոգրադսկի պողոտայի և Վոլժսկի պուրակի խաչմերուկում տեղադրված արձանից հետո։

Հուշարձանի տեղադրման գաղափարը առաջացավ երկու տասնամյակ առաջ, մրցույթը շահեց Իուլիան Ռուկավիշնիկովը, ով նախատեսել էր հուշարձան կանգնեցնել Զուբովսկի հրապարակում։ Որոշ դժվարությունների պատճառով գաղափարը չիրականացավ, բայց 2000-ականներին  քանդակագործական համալիրը, այնուամենայնիվ, ստեղծվեց։ Հուշարձանը իրենից ներկայացնում էր Շոլոխովի բրոնզե արձանը, որը նստած էր Դոն  գետի վրա գտնվող նավակում։ Շոլոխովը հագել էր բամբակաբաճկոն, նա ջուրն էր նետել մակույկաթիերը և նայում հեռուն։ Նավի հետևի մասում գտնվում  են լողացող ձիերը, որոնք պատրաստված են գրանիտից։ Ձիերը սլանում են տարբեր ուղղությամբ, որը խորհրդանշում է Ռուսաստանի պառակտումը երկու ճամբարի կարմիրի և սպիտակի քաղաքացիական պատերազմի ժամանակ։ Թե նավը, թե  ձիերի գլուխները թեքված են դեպի բուլվարային կենտրոն և հետիոտնային գոտի։ Հուշարձանը սարքավորված է շատրվանով, որի ջուրը մատակարարվում է ձիերի գլուխներով հուշարձանին ավելացնելով իրատեսություն։ Հուշարձանի տեղադրման վայրը պատահականորեն չի ընտրվել. Շոլոխովը դեմքով նայում էր Սիվցև Վրաժեկին, որտեղ նա ժամանակին ապրել էր։

Հուշարձանի այսպիսի հայեցակարգը մտահղացվել էր Իուլիան Ռուկավիշնիկովի կողմից։ Նրա որդին՝ Ալեքսանդր Ռուկավիշնիկովը, ավարտեց հոր նախագիծը և կրկին շահեց մրցույթը։ Ճարտարապետ Իգոր Ոսկրեսենսկին օգնեց օրգանականորեն հարմարեցնել համալիրի կոմպոզիցիան  բուլվարային լանդշաֆտին։ Հուշարձանը ստեղծելիս Ալեքսանդր Ռուկավիշնիկովի մեծ օգնություն էին ցուցաբերել են Շոլոխովի հարազատները, որոնք աջակցում էին հուշարձանի տեղադրման գաղափարին, քանդակագործին տրամադրելով լուսանկարներ և օգնել խորհրդատվությամբ։

Հուշարձանի կոմպոզիցիան երկիմաստ արձագանք է առաջացնում։ Մոսկվայի իշխանությունները առաջարկում են հուշարձանը տեղափոխել մեկ այլ տեղ։ Հուշարձանի ջրամատակարարումը պարբերաբար անջատվում է, և ձիերի երամակի գլուխները որոշ մարդկանց մոտ առաջացնում է անառողջ զուգորդություններ, որոնցից առավել հայտնի են «մսի կոմբինատը» և «ընտանի կենդանիների գերեզմանոցը»։ Այնուամենայնիվ, Ալեքսանդր Ռուկավիշնիկովը դրանից չէր վիրավորվում։ Այսպիսով, նրա ստեղծած Դոստոևսկու հուշարձանը մականունը ստացել էր «Ռուս հեմոռոյի հուշարձան» կամ «ընդունելություն պրոկտոլոգի մոտ», որին քանդակագործը պատասխանում է, որ սա պատկերացում է տալիս բնակիչների կուլտուրայի մասին։

Հուշարձանը բացվել է 2007 թվականի մայիսի 24-ին։

## Ծանոթագրություններ

## Արտաքին հղումներ
* 
* 
* 

Կատեգորիա:Միխայիլ Շոլոխովի հուշարձաններ
Կատեգորիա:Մոսկվայի հուշարձաններ
Երբ լալիս են կազակները

«**Երբ լալիս են կազակները**» (), Միխայիլ Շոլոխովի «Դոնի պատմություններ» ֆիլմի հիման վրա նկարահանված խորհրդային կարճամետրաժ ֆիլմ։ Դերասան Եվգենի Մորգունովի առաջին և միակ ռեժիսորական աշխատանքն է։

## Սյուժե
Ֆիմի սյուժեի հիմքում ընկած է Միխայիլ Շոլոխովի «Կոլչակի, եղինջի և այլ բաների մասին» վաղ պատմվածքներից մեկը։

1920-ականների կեսեր։ Ակտիվիստ Նաստյան քաղաքից վերադառնում է հայրենի խուտոր։ Գյուղացիները զարմացած լսում են նրա պատմությունը նոր կենցաղի մասին, որը փոխարինել է սովորական հայրապետական կյանքին։

Սկզբում կազակները միայն ծիծաղեցին, սակայն հետո սկսեցին նկատել, որ ամեն օր իրենց տանն ավելի ու ավելի քիչ ուժ ունեին։ Իսկ շուտով նրանց կանայք վերջնականապես ապստամբեցին և Դոնի մյուս կողմը տեղափոխվեցին՝ նախկին պանական ախոռներ։

Հին վարպետ սուսերամարտիկները, որոնք սովոր չէին կանացի գործին, ովքեր չգիտեին ինչպես լվանալ և եփել, պառլամենտյորների մոտ ուղարկեցին փախստականներին։ Նրանք համարեցին, որ նրա խոսքը բավականին հարգալից չէ և եղինջներով մտրակեցին ձախորդ սուրհանդակին։

## Դերերում
* Էմմա Ցեսարսկայա - Դարյա
* Իրինա Մուրզաևա - Պրասկովյա
* Զոյա Վասիլկովա - Ուլյանա
* Տատյանա Զաբրոդինա - Դունյաշա
* Ա.  Անդրեևա - Նաստյա
* Ալեքսանդր Գրեչանի - Ֆեդոտ Պանտելևիչ (հնչյունավորումը՝ Յուրի Սարանցևի)
* Նիկոլայ Գորլով - Ստեշկո
* Գեորգի Սվետլանի - Սաշկո
* Վլադիմիր Եմելյանով - դատավոր
* Ինգա Բուդկևիչ - Մարինայի հորաքույր
* Վիկտոր Մարկին - Պրոկոֆիյ

### Դրվագներում
* Էլեոնորա Շաշկովա
* Անատոլի Ալեքսեև
* Վլադիմիր Տյագուշև
* Կարինա Շմարինովա  - երիտասարդ կազակուհի
* Եկատերինա Կրուպեննիկովա

## Նկարահանող խումբ
* Սցենարի հեղինակ և բեմադրող ռեժիսոր - Եվգենի Մորգունով
* Օպերատորներ - Լեոնիդ Կոսմատով, Իգոր Լուկշին, Ալեքսանդր Պանասյուկ
* Նկարիչ - Վլադիմիր Կամսկի 
* Կոմպոզիտոր - Իվան Ձերժինսկի
* Հագուստների նկարիչ՝ Վ. Կոչետկովա
* Հնչյունային օպերատորներ - Բ. Վենգերովսկի, Վ. Իշունին, Բ. Կոստելցև
* Խմբագիր - Օ. Խոմյակով
* Երգերի խոսքերի հեղինակ - Լեոնիդ Կուկսո
* Մոնտաժ - Տ. Բուրմիստրովա
* Ֆիլմի տնօրեններ - Ն. Սլիօզբերգ, Ս. Չեպուր

## Ծանոթագրություններ

## Արտաքին հղումներ
* 

Կատեգորիա:1960-ականների ռուսերեն ֆիլմեր
Կատեգորիա:1963 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Խորհրդային կարճամետրաժ ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Միխայիլ Շոլոխովի ստեղծագործությունների էկրանավորումներ
Կատեգորիա:Սև-սպիտակ ֆիլմեր
Կատեգորիա:Ֆիլմեր կազակների մասին
Cross me (երգ)

**Cross Me,** անգլիացի երգիչ, երգահան Էդ Շիրանի երգը որը ներկայացնում է ամերիկյան ռեփերներ Chance the Rapper և PnB Rock -ին, Շիրանի ստուդիայի *[[No.6 Collaborations Project]]*  ալբոմի քսաներորդ սինգլը։ Atlantic Records-ը երգը թողարկել է 2019 թվականի մայիսի 24-ին։ Այն հետևում է իր վերջերս թողարկած «I Don't Care» սինգլում, որով համագործակցում էր կանադացի երգիչ Ջասթին Բիբերի հետ։

## Տեսահոլովակ
Պաշտոնական տեսահոլովակը թողարկվել է 2019 թվականի հունիսի 22-ին։

## Անձնակազմ
*Ed Sheeran – առաջնային վոկալիստ, գրող
* Chance the Rapper – վոկալիստ, գրող
* PnB Rock – վոկալիստ, գրող
* Fred Gibson – վոկալիստ, պրոդյուսեր, գրող, ծրագրավորող, ստեղնաշարային գործիքներ, կիթառիստ, բասիստ, հարվածային գործիքներ, տեխնիկա
* Parisi – սինթեզատոր, նախագծող
* Gabe Jaskowiak – ձայնագրություն
* Manny Marroquin – միքս
* Chris Galland – տեխնիկական միքս
* Robin Florent – օգնական տեխնիկական միքս 
* Scott Desmarais – օգնական տեխնիկական միքս

## Աղյուսակ

## Ծանոթագրություններ

Կատեգորիա:2019 սինգլներ
Քիմիական տեխնոլոգիայի և մետաղաձուլության համալսարան

**Քիմիական տեխնոլոգիայի և մետաղաձուլության համալսարան, ՔՏՄՀ** (), պետական համալսարան Բուլղարիայի մայրաքաղաք Սոֆիայում։

## Պատմություն
Համալսարանը հիմնադրվել է 1953 թվականին որպես Քիմիական տեխնոլոգիայի ինստիտուտ ()՝ նոր ԲՈՒՀերից մեկը, որոնք առաջացել է *Държавна политехника „Сталин“*-ի բաժանումից հետո։ Սկզբնապես ներառել է երկու ֆակուլտետ՝ ինժեներաքիմիական և մետաղաձուլության։ Առաջին ռեկտորը դարձել է պրոֆեսոր դոկտոր Բոսրիս Զագորչևը։ 1963 թվականից այն եղել է Բարձրագույն քիմիատեխնոլոգիական ինստիտուտ ():

## Կառուցվածք
* Քիմիական տեխնոլոգիայի ֆակուլտետ
* Մետաղաձուլության և նյութագիտության ֆակուլտետ
* Քիմիական գիտությունների դեպարտամենտ
* Ֆիզիկամաթեմատիկական և տեխնիկական գիտությունների բաժին
* Հումանիտար գիտությունների բաժին

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բուլղարիայի համալսարաններ
Կատեգորիա:Բուլղարիայի բարձրագույն ուսումնական հաստատություններ
Կատեգորիա:Սոֆիայի համալսարաններ
Կատեգորիա:1953 հիմնադրումներ կրթական հաստատություններ
Կատեգորիա:1953 հիմնադրումներ Բուլղարիայում
Լապշա

[thumb|right|250px|Նոր պատրաստված լապշայի չորացումը [Թայվանում]]
[thumb|right|250px|Լապշա պատրաստելը գործիքի օգնությամբ՝ [բեշբարմակ պատրաստելու համար]]
**Լապշա**, մակարոնային ուտելիք, որն իրենից ներկայացնում է խմորե նեղ, երկար շերտեր։ Ուտելիքի հայրենիքը հանդիսանում է Չինաստանը։ Պատրաստվում է ցորենի, բրնձի ալյուրի և ջրի խառնուրդից։ Որոշ տեսակներ կարող են պարունակել տարբեր հավելումներ, օրինակ՝ ձու կամ ձվի փոշի, այս դեպքում անվանում են  **ձվի լապշա**։

Լապշա են անվանում նաև ընդհանուր առմամբ մակարոնային արտադրանքը, օրինակ վերմիշելը դա իտալական լապշան է, մակարոնը՝ խողովակավոր լապշան  և այլն

Լապշա բառի ծագումնաբանությունը պարզ չէ։ Ֆասմերի ստուգաբանական բառարանի համաձայն՝ լապշան ունի թուրքալազու ծագում։ Պ. Չերնիխի  պատմաստուգաբանական բառարանով ենթադրվում է, որ «լապշա»  բառը  առաջացել է  (լակել)  բառից, այսինքն՝ շան պես լեզվով  կում-կում լակել։ Մեկ այլ ենթադրություն էլ կա՝ լապշան խմորի բարակ շերտ է, որը մանրացված է ձեռքով։

Աշխարհի ամենահին լապշան չինականն է, թվագրվում է մ.թ.ա. 2-րդ հազարամյակին։

Կենցաղում լապշան կարող է պատրաստվել տարբեր եղանակներով։ Ամենատարածված եղանակը հատուկ գործիքով, կամ ձեռքով խմորը բարակ նեղ շերտերի կտրատելն է։  Այլ եղանակով՝ խմորից կծիկ են պատրաստում և այն անընդհատ հարվածելով ալյուրոտ հատակին, ձգում։ Այս եղանակով է պատրաստվում լապշան լագման կերակրատեսակի  համար։ Խմորը լապշայի վերածելու համար կան հատուկ գործիքներ։

Գործարանային արտադրության ժամանակ կիրառվում են լապշա կտրտող սարքեր, ճզմող սարքեր, չորացնող սարքեր, որոնք մթերքը չորացնում են  մինչև 80—90&nbsp;°C:

Լապշան պատրաստում են  եռացրած ջրում կամ արգանակում եփելու միջոցով։

Լապշայի տեսակներից մեկը հանդիսանում է արագ պատրաստվող լապշան, որի դեպքում անհրաժեշտ չէ այն եփել։

## Լապշան ազգային խոհանոցներում
* Լապշայով ապուր՝ ռուսական խոհանոց։
* Ռամեն, ուդոն, սոմեն, սոբա նուդլս (ցորենի լապշա՝ բանջարեղենով)՝ չինական խոհանոցում։
*Արիշտա՝ հայկական, ադրբեջանական, թուրքական խոհանոցներում։
* Լակշա՝  մարիական խոհանոցում։

## Փոխաբերական իմաստներ
* Լապշա՝ հեռախոսի բաժանարար լարի ժարգոնային անվանում։
* Լապշա՝ պարզամիտ մարդ
* «Ականջներից լապշա կախել»՝ նշանակում է խաբել։

## Ծանոթագրություններ

## Գրականություն
* 
* 

Կատեգորիա:Խավարտներ
Կատեգորիա:Չինական հայտնագործություններ
When We All Fall Asleep Tour

**When We All Fall Asleep համաշխարհային շրջագայությունը** ամերիկացի երգչուհի Բիլլի Այիշի երրորդ համերգային շրջագայությունն է, որը միտված է իր դեբյուտային When We All Fall Asleep, Where Do We Go? ալբոմի առաջխաղացմանը։ Շրջագայությունը սկսվել է 2019 թվականի ապրիլի 13-ին Կալիֆոռնիա նահանգի Ինդիո քաղաքի Empire Polo Club-ում՝ որպես Կոաչելլա փառատոնի մի մաս։

## Աշխատանքներ և զարգացում
Շրջագայության մասին առաջին անգամ հրապարակվել է Այլիշի ինստագրամյան էջում՝ 2019 թվականի փետրվարի 4-ին։ Նույն հրապարակման մեջ Այլիշը նշել է, որ նրա համերգի բացումը՝ որպես աջակցություն, կանի Դենզել Քուրին, իսկ նրա եղբայր Ֆինիս ՕՔոնելը նրան կմիանա Կանադայում։ Հրապարակումը պարունակում էր նաև համերգների միջազգային ժամանակացույցը։ Մի քանի օրից հրապարակվում են նաև Ավստրալիայի համերգային ժամանակացույցը, իսկ փետրվարի 7-ին՝ լսարանի խնդրանքով համերգների վայրերը տեղափոխվում են՝ ավելի մեծ լսարանների համար։ Չորս օր անց Այլիշը իր թվիթթերյան էջում հրապարակում է ավելի շատ ամսաթվեր։

Իր առաջին՝ Կոաչելլա փառատոնի համերգից առաջ Այլիշը ստիպված է լինում կրճատել «When I Was Older» և «Xanny» երգերը՝ տեխնիկական խնդիրների պատճառով։

## Երգերի ցանկ
Այս երգերի ցանկը 2019 թվականի մայիսի 29-ին Սան Ֆրանցիսկոյում կայացած համերգինն է, որը չի համընկնում մյուս համերգներ երգացանկերի հետ։

#Bad Guy 
#My Strange Addiction
#You Should See Me in a Crown
#Idontwannabeyouanymore
#Watch / &Burn
#Copycat
#When I Was Older
#Wish You Were Gay
#Xanny
#All The Good Girls Go To Hell
#Ilomilo
#Bellyache
#Listen Before I Go
#I Love You
#Ocean Eyes
#When the Party's Over
#Bury a Friend
#Goodbye

## Ելույթներ

## Չեղարկված ելույթներ

## Նշումներ


## Ծանոթագրություններ

Կատեգորիա:Բիլլի Այլիշի համերգային շրջագայություններ
Կատեգորիա:Համերգային շրջագայություններ
Չարամիտը (պատմվածք)

**«Չարամիտը»** (), ռուս գրող Անտոն Չեխովի պատմվածքը, որն առաջին անգամ տպագրվել է 1885 թվականին։

## Հրատարակություններ
«Չարամիտը» պատմվածքը առաջին անգամ հրատարկվել է 1885 թվականի օգոստոսի 5-ին (հին տոմարով՝ հուլիսի 24-ին) «Պետերբուրգյան թերթի» («Петербургская газета») № 200-ում *Ա. Չեխոնտե* ստորագրությամբ։ Պատմվածքը հրատարակվել է «Խայտաբղետ պատմվածքներ» ժողովածուի կազմում, իսկ ավելի ուշ ներառվել է գրողի աշխատությունների ժողովածուի բնօրինակ հրատարակության 3-րդ հատորում, որը կազմել է հրատարակիչ Ադոլֆ Մարքսը 1899―1901 թվականներին։

Լև Տոլստոյը պատմվածքը ներառել է Չեխովի լավագույն պատմվածքների իր ցանկում։

Դեռևս Անտոն Չեխովի կենդանության օրոք պատմվածքը թարգմանվել է բուլղարերեն, հունգարերեն, գերմաներեն, չեխերեն, սլովակերեն և սերբախորվաթերեն։

Հայերեն թարգմանության հեղինակը Մկրտիչ Արմենն է։

## Գրության պատմություն
Վլադիմիր Գիլյարովսկին հաստատել է, որ Դենիս Գրիգորևի նախատիպը եղել է Մոսկվայի նահանգի Կրասկովո ավանից Նիկիտա Պանտյուխին անունով գեղջուկը։ Նրա խոսքերով՝ Չեխովը ձայնագրել և վերարտադրել է որոշ բառեր ու արտահայտություններ, որոնք ասել էր իրական «չարամիտը», որը հանել էր պտուտակամերը և չէր հասկացել, որ դա կարող էր գնացքի վթարման պատճառ դառնալ։

## Դիպաշար
Դատական քննիչը ապարդյուն փորձում է բացատրել Գրիգորև անունով գյուղացուն, որ ռելսերը փայտակոճերին ամրացնող պտուտակամերը քանդել չի կարելի։ Գրիգորևը արդարանում է, և, թվում է, պարզապես չի էլ կարողանում հասկանալ՝ ինչու ինքը պետք է զրկվի պտուտակամերը՝ որպես ձկնորսության համար ծանրություն օգտագործելու իրավունքից։

## Էկրանավորում
Պատմվածքը օգտագործվել է «Ա. Չեխով։ Տեսարաններ» հեռուստաներկայացման մեջ (ԽՍՀՄ), ռեժիսոր՝ Գեորգի Տովստոնոգով, դերերում՝ Օլեգ Բասիլաշվիլի (դատական քննիչ), Եվգենի Լեբեդև (չարամիտ Գրիգորև)։

## Ծանոթագրություններ

Կատեգորիա:1885 պատմվածքներ
Կատեգորիա:19-րդ դարի գրականություն
Կատեգորիա:Անտոն Չեխովի ստեղծագործություններ